***China. Repoziționări strategice în politica externă.***

**Cerbeanu Cătălina-Andreea**

Această lucrare îşi propune să analizeze fenomenul creşterii economice a Chinei de la sfârşitul secolului al XX-lea şi modul în care acest lucru a influenţat relaţia sa cu alte state. Lucrarea se va concentra cu precădere pe relaţia Europa-China, deoarece Europa reprezintă unul dintre cei mai importanţi aliaţi ai Chinei la începutul secolului al XXI-lea, într-un mediu dominat de primatul american. Principalele întrebări la care vrea să răspundă cercetarea sunt :

1. Cum a influenţat politica externă a Chinei rolul acestei ţări în lume?
2. Urmăreşte aceleaşi obiective în relaţia cu Europa, Asia şi regiunea MENA şi SUA sau

Acestea diferă în funcţie de regiune?

Astfel obiectivele lucrării sunt urmărirea evoluţiei Chinei de la sfârşitul secolului al XX-lea şi a modului în care a influenţat acest aspect rolul său în lume; analiza relaţiilor externe ale Chinei de la sfârşitul secolului XX; o comparaţie între obiectivele Chinei în Europa, Asia, regiunea MENA (Orientul Mijlociu și Africa de Nord), SUA, precum şi strategiile pe care le aplică în aceste regiuni.

Despre evoluţia Chinei din ultimele decenii s-a tot discutat şi este în mod sigur „cea mai importantă dezvoltare a erei noastre”[[1]](#footnote-1). Într-adevăr, la sfârşitul secolului al XX-lea, a avut loc o schimbare de paradigmă în politica externă a Chinei, a devenit mult mai implicată în regiune şi în lume. Prin noile relaţii cultivate, China a reuşit să ajungă, în decurs de 20-30 ani, unul dinre cei mai influenţi actori statali din lume.

Acest lucru se reflectă şi în stabilirea relaţiilor oficiale cu S.U.A., Uniunea Europeană şi alţi actori importanţi, care au dus mai târziu la crearea legăturilor comerciale între state. Prin programul de reforme iniţiat de Deng Xiaoping în 1978, China şi-a deschis porţile către Occident, marile puteri precum S.U.A. ori Uniunea Europeană fiind atrase de la început de uriaşa piaţă a Chinei.

În acest sens, am folosit ca bază teoretică lucrarea lui Nicola Casarini, enunțată în *Remaking Global Order – The evolution of Europe-China Relations and its Implications for East Asia and the United States,* care urmărește evoluția relațiilor dintre Europa și China de la sfârșitul anilor 1990, precum și implicațiile Orientului Mijlociu și Statelor Unite ale Americii în această relație. În lucrarea mai sus-menţionată, Casarini urmăreşte evoluţia relaţiei dintre Europa şi China de la stabilirea relaţiilor diplomatice în 1975, punând accent în special pe aspectul economic. Totodată, în ceea ce priveşte relaţiile politice, în toamna anului 2003 s-a creat un parteneriat strategic între Europa şi China, însoţit de un acord privind cooperarea prin satelit şi navigaţie spaţială şi promisiunile de a începe discuţiile pentru ridicarea *embargou-lui* privind armele asupra Chinei[[2]](#footnote-2), lucru privit cu ostilitate de Statele Unite ale Americii şi marile puteri ale Asiei de Est. De asemenea, cartea trasează implicaţiile Orientului Mijlociu şi Statelor Unite în relaţia Europa-China, odată cu apariţia pe scena internaţională la sfârşitul secolului al XX-lea, a Uniunii Europene ca un actor global şi ascensiunea Republicii Populare Chineze. Odată cu discuţiile legate de acordul tehno-politic dintre Europa şi China şi amânarea în cele din urmă a propunerii de ridicare a *embargou-lui* privind armele asupra Chinei în 2005, Europa şi-a realiniat *Politica Externă și de Securitate Comună* vis-à-vis China şi Asia de Est în raport cu cea a Statelor Unite[[3]](#footnote-3). Totodată, în contextul legăturii tehno-politice Europa-China din 2003, este creionată o nouă imagine asupra Europei, şi anume, cea a unui actor strategic în Asia de Est. Acest lucru reprezentă un semnal de alarmă pentru Statele Unite și aliați. O altă problemă dezbătută în această lucrare este cea a Taiwan-ului, care reprezintă un punct de cotitură în relațiile Europa-China, mai ales la începutul anilor 1990. Astfel, Casarini ne prezintă începutul relaţiei China-Europa de la sfârşitul secolului al XX-lea, perioadă care a fost dominată de interesele comerciale de ambele părţi, precum şi trecerea în noul secol care reprezintă noi provocări în contextul internaţional faţă de relaţia U.E.-China. Începutul secolului al XXI-lea este şi o perioadă foarte propice relaţiei sino-europene, descrisă de Casarini ca „luna de miere” a relaţiei, acest fapt concretizându-se în parteneriatul tehno-politic descris mai sus. Totuşi, această perioadă caldă nu durează foarte mult, atrăgând atenţia, dar şi criticile liderilor americani şi nu numai.

În cele ce urmează vom continua să urmărim evoluţia relaţiei Europa-China din 2007 până în prezent când Europa şi-a realiniat politica externă faţă de China în conformitate cu cea a Statelor Unite.

Dacă primul deceniu al secolului XXI a fost presărat cu oscilaţii în relaţia China-Europa, în noua decadă are loc o schimbare de atitudine în politica Europei faţă de China. U.E. îşi dă seama că în cazul Chinei nu mai poate fi vorba doar de o ţară în curs de dezvoltare și prin urmare aceasta trebuie tratată asemenea unui lider global care respectă normele internaţionale. Despre acest lucru şi despre factorii care au contribuit la schimbarea tacticii politicii U.E. faţă de China vom vorbi mai pe larg în studiul de faţă.

Nicola Casarini descrie apariţia Uniunii Europene ca un actor global şi ascensiunea Republicii Populare Chineze drept cele mai importante evenimente care au avut loc la sfărşitul secolului al XX-lea[[4]](#footnote-4). El susţine că aceste evenimente au fost favorizate de posibilitatea de afirmare a unor noi puteri economice spre sfârșitul secolului al XX-lea și creării unei noi ordini globale în contextul finalizării Războiului Rece. În ciuda acestor fenomene, în ceea ce priveşte relaţiile China-Europa, mediul academic este mai sărac, iar majoritatea lucrărilor scrise se axează pe aspectul economic. Acest lucru este firesc dat fiind faptul că BOOM-ul economic al Chinei este unul dintre cele mai disputate fenomene ale epocii și datorită căruia China concurează cu marile puteri pe scena internațională. Acest lucru se aplică și în cazul lui Casarini, care în lucrarea sa face o analiză a relațiilor China-Europa, pornind de la aspectul economic. El vorbeşte despre o politică de *angajament constructiv* adoptată de Europa vis-à-vis China la mijlocul anilor 1990 prin care „Europa şi statele sale membre sprijină procesul de transformare a Chinei şi integrarea sa în economia lumii şi sistemul de reglementare”[[5]](#footnote-5). În opinia lui, pe baza acestei politici s-au consolidat și aprofundat relațiile Europa-China de azi. El motivează că aspectul economic este unul dintre cele mai importante de analizat, întrucât stă şi la baza relaţiilor politice de azi. Prin această politică, Europa se angajează să susţină Republica Populară Chineză în procesele sale de transformare şi modernizare, iniţiind o serie de programe de cooperare şi dialoguri sectoriale în cadrul cărora sunt dezbătute subiecte de interes global şi prin care, totodată, statele membre U.E. vor angaja China la nivel statal printr-o atitudine non-confrontaţională în vederea intereselor comerciale, dat fiind faptul că europenii au fost atraşi încă de la început de „potenţialul uriaş al pieţei chineze”. Un factor important în demararea acestui plan a fost faptul că în China începuseră deja să aibă loc transformări prin prisma programelor iniţiate de Deng Xiaoping, lucru ce a atras atenția Uniunii Europene. Din această perioadă, relaţiile comerciale bilaterale au înflorit, guvernele Europei concurând între ele pentru piaţa chineză. Astfel, putem trage concluzia că până la începutul secolului al XXI-lea, interesele comerciale au avut prioritate, ceea ce a făcut ca Uniunea Europeană să adopte o politică mai practică faţă de China. Casarini consideră că politica de *angajament constructiv* vis-à-vis China poate fi văzută ca un exemplu al multiplelor „faţete” ale Europei în relaţiile internaţionale. El spune că „elemente ale puterii civile Europa care doreşte să răspândească valorile în străinătate, sunt combinate cu aspecte mai tradiţionale asociate cu o strategie mercantilistă”[[6]](#footnote-6). Astfel, puterea civilă a Europei este susţinută de Comisia Europeană, ţările nordice mai principialiste, Parlamentul European şi ONG-uri, în timp ce o strategie mai mercantilistă va fi adoptată de statele membre ale Uniunii.

Aşadar, politica externă a Europei în raport cu China este, pe de o parte, alcătuită din aspecte normative şi civile care dau fond normelor şi principiilor specifice Uniunii Europene şi o politică mai practică, pe de altă parte, adoptată de ţările membre ale Uniunii.

Mergând mai departe, la un alt scriitor, Michael Yahuda care prezintă evoluția istorică a relaţiilor China-Europa în lucrarea *China-Europe Relations, Perceptions, Policies and Prospects*. Acesta susţine că sunt două aspecte constante care stau la baza relaţiei dintre Europa şi China, şi anume, distanţa şi comerţul[[7]](#footnote-7).

Pe de o parte este „tirania distanţei”, care a condiţionat parcursul istoriei relaţiei sino-europene încă de la începutul creştinismului şi care este şi astăzi, un factor important în consolidarea şi gestionarea relaţiei. Pe de altă parte, primatul afacerilor este factorul cheie din relaţia Europa-China, cel care a făcut posibilă înflorirea relației între cele două continente[[8]](#footnote-8).

Shambaugh vorbește, de asemenea, despre „o strategie a Europei de asistare a Chinei în procesul de reformă și dezvoltare internă și de integrare a sa în instituțiile internaționale”[[9]](#footnote-9), care este în fapt aceeași politică de *angajament constructiv* regăsită și la Casarini, prin care Europa doreşte să asiste China în procesul său de transformare internă şi de integrare a sa pe scena internaţională asemenea marilor puteri.

Despre politicile externe atât ale Chinei, cât și ale Uniunii Europene, s-a spus adesea că sunt ambigue, mai ales în ceea ce privește democrația și drepturile omului în China, în sensul în care Uniunea Europeană susține că face presiuni în această privință asupra Chinei, însă schimbări reale nu au avut loc încă. Chinezii, de asemenea, tind să folosească expresii precum „democratizarea relațiilor internaționale”, în condițiile în care situația drepturilor omului și a democrației în China constituie în continuare probleme de îngrijorare.

*Politica externă și obiective strategice*

În ceea ce priveşte politica externă a Chinei cu Europa, principiul de bază este *O singură China,* în sensul în care liderii chinezi le-au impus europenilor să recunoască Republica Populară Chineză drept singurul stat suveran şi inalienabil, cu Taiwan-ul ca fiind parte integrantă a sa. Un factor important în politica externă a Chinei îl constituie obiceiul liderilor chinezi de a îmbina afacerile cu politica, în sensul în care liderii chinezi acordă avantaje comerciale pe considerente politice, ceea ce a determinat Uniunea Europeană să adopte o politică mai permisivă faţă de China de-a lungul anilor 1990. Ca implicaţii strategice, putem identifica încercarea mai ales a chinezilor de a provoca primatul american în sfera internaţională prin crearea unui parteneriat strategic în toamna anului 2003 cu Europa, o problemă foarte disputată la acea vreme. Un motiv de îngrijorare pentru liderii americani este creşterea capacităţii militare a Chinei, aceştia considerând că acest lucru ar putea întoarce balanţa în favoarea Chinei în strâmtoarea Taiwan-ului şi, de asemenea, ar putea constitui un pericol pentru supremaţia americană în zona Asia-Pacific.

În raport cu vecinii săi din Asia sau Orientul Îndepărtat, China în mod sigur deține poziția dominantă în zona Asiei de Est. Între China şi Japonia tot timpul s-a dat o luptă pentru preluarea controlului în zonă, însă creșterea exacerbată a economiei chineze de la sfârșitul anilor ‘90 a plasat-o pe poziția fruntașă. Astfel, în acest sens Loren Brandt și Thomas G. Rawski spun că „Mărimea și rapiditatea câștigurilor recente ale Chinei se remarcă chiar și pe fundalul unei creșteri uimitoare în rândul vecinilor Chinei din Asia de Est de la sfârșitul secolului XX.”[[10]](#footnote-10)Adică, în ciuda faptului că vecinii Chinei din Asia de E sunt de asemenea avansați din punct de vedere economic, fenomenul creșterii accentuate a Republicii Populare Chineze și-a spus cuvântul. Altminteri, între economiile Chinei şi ale vecinilor există o relaţie de interdependenţă, în sensul în care China asigură o bună parte din importuri în zonă.

Creşterea economică a Chinei la sfârşitul secolului al XX-lea a însemnat noi oportunităţi pentru SUA în condiţiile în care economia sa înseamnă noi posibilităţi de investiţie. Deşi istoria relaţiilor SUA-China a fost presărată de urcuşuri şi coborâşuri, odată cu ascenciunea Republicii Populare Chineze spre sfârşitul secolului al XX-lea, politica externă a Americii faţă de China începe să fie mai blândă, americanii devenind conştienţi de potenţialul pieţei chineze.

În ciuda interesului comercial bilateral, pe plan politic liderii americani au fost tot timpul reţinuţi în a acorda Chinei avantaje, mai ales în perioada post 4 iunie 1989[[11]](#footnote-11), iar această rezervă, cât şi critici din partea opiniei publice s-au putut remarca odată cu intrarea în secolul al XXI-lea de asemenea. O politică mai conciliantă s-a încercat pe parcursul mandatului preşedintelui Bush[[12]](#footnote-12), fără ca acest lucru să fie lipsit de critici din partea organizațiilor internaționale şi a opiniei publice în special. În prezent, lucrurile nu stau prea bine între cele două țări, mai exact de când președintele Trump a impus sancțiuni vamale asupra mărfurilor importate din China. China nu se lasă mai prejos şi îşi pregăteşte terenul pentru o posibilă răsturnare de situaţie, fiind implicată într-o serie de proiecte de anvergură cu ţările vecine prin prisma proiectului OBOR. Astfel, China vrea să îşi impună propria monedă, urmărind înlocuirea dolarului cu yuan-ul în contactele comerciale bilaterale. Un exemplu în acest sens este ştirea mai puţin-cunoscută că „din decembrie 2017, Pakistanul lucrează împreună cu China la un contract bilateral conform căruia dolarul va fi înlocuit cu yuan-ul în tranzacţiile comerciale dintre cele două ţări”[[13]](#footnote-13). De asemenea, este bine-cunoscut faptul că între America şi Iran există neînţelegeri de multă vreme[[14]](#footnote-14), iar de curând se pare că şi Pakistan-ul are ceva probleme cu SUA, între Iran şi Pakistan existând un pact tacit de eliminare a Americii din afacerile interne ale celor două ţări.

Revenind la situaţia din prezent, America impunea primele sancţiuni faţă de importurile din China în martie 2018[[15]](#footnote-15), China impunând la rândul ei sancțiuni pentru produsele din Statele Unite. Astfel, între cele două s-a declanșat un adevărat război comercial, din care au de suferit nu doar cele două, ci și restul țărilor partenere de afaceri, analiştii preconizând că „războiul” va mai dura cel puţin până în 2021[[16]](#footnote-16), dacă nu se ajunge la o rezoluţie comună, lucru care nu s-a întâmplat până acum.

În ceea ce priveşte China, aceasta nu stă cu mâinile în sân şi se repoziţionează strategic.[[17]](#footnote-17) Printre proiectele primordiale ale Chinei se numără BRI, o încercare foarte promiţătoare de a reînvia „Drumul Mătăsii”, un coridor economic ce porneşte din China, traversează Orientul Mijlociu și se oprește în Europa. Această iniţiativă nu este favorabilă strict chinezilor, ci promite să investească în toate ţările pe care le parcurge, cu Pakistanul având deja proiecte în colaborare de milioane de dolari[[18]](#footnote-18). Totodată, acest proiect se pare că are şi o însemnătate strategică, traversând regiunea MENA, unde China are deja o bază militară în Djibouti (Nordul Africii), pe unde trec transporturile maritime ale Chinei, ocolind Marea Chinei de S, despre care se ştie că este o zonă disputată de marile puteri şi un punct cheie totodată, zonă ocupată de Statele Unite după cel de-Al Doilea Război Mondial. Astfel China evită o eventuală ciocnire cu SUA, reorientându-se extrem de bine, ţinând cont de importanţa economică a regiunii şi, totodată, este o alternativă şi din punct de vedere militar pentru China.

Liderii chinezi au urmărit întotdeauna o politică pacifistă, dat fiind interesul economic, fără a lipsi uneori jocurile strategice ale acestora de aliere cu alte puteri în încercarea de oprire a „hegemoniei” americane și unei eventuale restabiliri a ordinii globale.

Comparând obiectivele Chinei în Asia, S.U.A. ori Europa, putem observa câteva asemărări și diferențe. Spre exemplu, politica sa în regiunea MENA tot timpul a fost presărată cu implicații strategice. Astfel, liderii comuniști chinezi și-au dat seama încă după cel de-Al Doilea Război Mondial de importanța strategică a zonei, în acest sens Mao Zedong lansând și o teorie. Teoria „zonei intermediare”[[19]](#footnote-19) este și azi piatra de temelie a politicii externe a Chinei în Orientul Mijlociu. Teoria se referă la faptul că datorită importanței strategice a zonei, aceasta va fi tot timpul disputată de marile puteri. Pentru China zona nu însemna doar o zonă de importanță strategică, ci și un punct de acces spre teritoriul ei, acest lucru făcând-o vulnerabilă în cazul unei invazii străine. Putem înțelege de aici că politica „Orientului Mijlociu” a Chinei a fost întotdeauna raportată la sensibilitatea sa la amenințările externe.

Relaţiile externe ale Chinei au fost tot timpul întreţesute de implicaţii strategice. Spre exemplu, relaţiile Chinei cu Statele Unite au fost constrânse după cel de-Al Doilea Război Mondial, fapt ce a determinat încercarea creării unui front comun anti-imperialist cu ţările din Orientul Mijlociu[[20]](#footnote-20). În fapt, această tendinţă de subminare a influenţei străine în zonă se poate observa pe parcusul aproape întregii perioade a Războiului Rece, liderii chinezi punând pe seama imperialismului de toate felurile, conflictele la nivel local din regiune. Ceea ce urmăreau de fapt chinezii în acea perioadă în zonă, era să stabilească legături comerciale cu ţările arabe în vederea recunoaşterii diplomatice şi a Republicii Populare Chineze. Acesta a fost de altfel obiectivul major în politica externă a Chinei de la proclamarea Republicii Populare Chineze în 1949. Astfel, perioada de după cel de-al Doilea Război Mondial poate fi definită de încercarea liderilor chinezi de a stabili legături comerciale cu vecinii şi nu numai, în vederea recunoaşterii diplomatice şi a relaţiilor bilaterale normale, dar şi de strategiile Chinei de creare a unei opoziţii anti-imperialiste cu ţările arabe şi europene pe alocuri.

Din anii ‘90, odată cu relansarea programului de reformă iniţiat de Deng Xiaoping şi orientarea economiei chineze către o economie de piaţă, obiectivul principal al Chinei devine creşterea economică, motiv pentru care aceasta urmăreşte în principal relaţiile comerciale cu alte state. Odată cu terminarea Războiului Rece şi ieşirea de sub influenţa S.U.A. şi Uniunea Sovietică apare, de asemenea, o nouă posibilitate de afirmare a sa pe plan internaţional. Prin urmare, China începe să fie tot mai interesată să se implice pe plan internaţional şi să fie văzută asemenea marilor puteri. De exemplu, politica sa în Orientul Mijlociu a urmărit de la început o bună relaţie cu ţările arabe, dat fiind faptul că chinezii şi-au dat seama de importanţa strategică a zonei, acest lucru reflectându-se şi în politica externă din prezent a Chinei prin programul *One Belt, One Road*[[21]](#footnote-21), lansat de preşedintele Xi Jinping în 2013. Prin acest program, China îşi propune să reînvie vechiul „Drum al Mătăsii” prin refacerea rutelor comerciale, atât pe uscat, cât şi maritime. Astfel, odată pus în aplicare acest program, China îşi doreşte să investească şi să dezvolte în ţările din Asia şi regiunea MENA, printr-o reţea masivă de drumuri, căi feroviare, conducte şi canale maritime. În fapt, dacă ar fi păstrate rutele vechiului „Drum de Mătase”, destinaţia finală a proiectului *OBOR* ar fi Europa.

Politica cu Europa pe de altă parte este cea mai complexă dintre toate, întrucât aceasta pare să fi devenit la sfârșitul secolului al XX-lea poate cel mai puternic aliat al Chinei, între cele două lansându-se un schimb comercial asiduu. Astfel, politica externă a Chinei jonglează cu normele și principiile impuse de Uniunea Europeană și interesele de afaceri ale guvernelor membre ale Uniunii. Dacă până în secolul al XXI-lea, liderii chinezi și-au permis să profite de pe urma interesului comercial al țărilor europene, guvernele U.E. concurând între ele pentru piața chineză, odată cu intrarea în noul secol, Uniunea Europeană a adoptat o atitudine mai critică față de China, în parte și datorită presiunilor internaționale, prin a lua măsuri în privința problemei drepturilor omului în China și a democratizării sistemului politic.

Una dintre cauzele care ar merita menţionată este lipsa de interese strategice în relaţia cu cealaltă, dat fiind faptul că d.p.d.v. geografic continentele sunt mult prea îndepărtate unul de celălalt. Astfel, ne rămâne să ne concentrăm atenţia pe factorul comercial al relaţiei sino-europene, care este de altfel şi factorul cheie în această relaţie, cel care a favorizat stabilirea şi aprofundarea relaţiilor bilaterale U.E.-China la sfârşitul secolului XX.

Apariţia Uniunii Europene şi ascensiunea Republicii Populare Chineze la sfârşitul secolului al XX-lea sunt cu siguranţă cele mai importante evenimente ale epocii noastre. De aici şi până la aprofundarea relaţiei lor au contribuit o serie de factori care au făcut ca azi relaţia Europa-China să fie una dintre cele mai importante. În prezent, Europa este cel mai mare partener de afaceri al Chinei, China situându-se pe locul al doilea în relaţiile comerciale ale Europei[[22]](#footnote-22).

***Bibliografie***

Angle, C. Stephen. „Human Rights and Chinese Thought: A Cross-Cultural Inquiry”, Ed. Cambridge University Press, Cambridge, 2002

Bergsten, C. Fred, Freeman, Charles, Lardy, Nicholas R., Mitchell, Derek J., „China’s Rise: Challenges and Opportunities”, Peter G. Peterson Institute for International Economics, Washington DC, 2008

Bian, Morris L., „The Making of the State Enterprise System in Modern China: The Dynamic of Institutional Change”, Harvard University Press, Cambridge, 2005

Biddulph, Sarah. “Legal Reform and Administrative Detention Powers in China”, New York

Brandt, Loren, Rawski, G. Thomas. „China’s Great Economic Transformation”, Cambridge University Press, New York, 2008

Brzezinski, Zbigniew. “The Geostrategic Triad”, Center for Strategic & International Studies, 2000

Burdekin, Richard C. K., „China’s Monetary Challenges: Past Experiences and Future Prospects”, Ed. Cambridge University Press, Cambridge, 2008

Casarini, Nicola. „Remaking Global Order, The Evolution of Europe-China Relations and its Implications for East Asia and the United States”, Ed. Oxford University Press, New York, 2009

Chai, Joseph C.H., Roy, Kartik C., „Economic Reform in China and India”, Edward Elgar Publishing Limited, Cheltenham, 2006

Chan, L. Alfred. „Mao’s Crusade: Politics and Policy Implementation in China’s Great Leap Forward”, Oxford University Press, New York, 2001

Chen, Chao-Chuan, Lee, Yueh-Ting. „Leadership and Management in China”, Cambridge University Press, New York, 2008

Cheng, Chaoze. „世纪之争：中国，一个经济大国的崛起”, NanwenBoya, 2015, Shanghai

Chu, Shu Lung, Jin, Wei.„中国外交战略和政策”, Current Affairs Publishing House, 2008, New York

Cliff, Roger. „The Military Potential of China’s Commercial Technology”, Rand Publishing, 2001

Dorsey, James M., „China And The Middle East”, Palgrave Macmillan, 2019, Singapore

Ehteshami, Anoushiravan, Horesh, Niv. „China’s Presence in the Middle East, The Implications of the One Belt, One Road Initiative”, Abingdon, New York, 2018

Fewsmith, Joseph. „China Since Tiananmen, The Politics of Transition”, Cambridge University Press, Cambridge, 2001

Gilley, Bruce. „China’s Democratic Future: How It Will Happen And Where It Will Lead”, Columbia University Press, New York, 2004

Gittings, John. „The Changing Face Of China, From Mao to Market”, Oxford University Press, New York, 2006

Goh, Evelyn. „Constructing the U.S. Rapprochement with China, 1961-1974”, Cambridge University Press, New York, 2005

Grafstein, Robert, Wen, Fan. „A bridge Too Far? Commonalities and Differences between China and the United States”, Lexingtoon Books, 2009, Lanham

# Han, Bing about Mr. PresidentXiJinping’s*OneBelt, OneRoad*, New Diplomatic Innovations: „**习近平索契之旅：外交新创举精彩在哪里**”, *China Daily*, 09.02.2014, <http://cnews.chinadaily.com.cn/2014-02/09/content_17273501.htm>

Horesh, Niv. “Toward Well-Oiled Relations?”, Palgrave Macmillan, New York, 2016

Kemp, Geoffrey. “The East Moves West: India, China and Asia’s Growing Presence in the Middle East”, Brookings Institution Press, Washington D.C., 2010

Lederman, Daniel, Olarreaga, Marcelo, Perry, Guillermo E., „China’s and India’s Challenge to Latin America: Opportunity or Threat”, The World Bank Publications, Washington Dc, 2008

Lee, Seungho. „Water And Development in China: The Political Economy of Shanghai Water Policy”- Vol. 6, World Scientific Publishing, Singapore, 2006

Ling, George Fusun. „China Developing: Cultural Identity of Emerging Societies”, World Scientific Publishing, Singapore, 2008

Mengin, Françoise. „Cyber China”, Palgrave Macmillan, New York, 2004

Mitter, Rana. „Modern China”, Ed. Oxford University Press, New York, 2008

Morita, Ken, Chen, Yun. “Transition, Regional Development and Globalization: China and Central Europe”, World Scientific Publishing Co., 2010, Singapore

OECD. “Governance in China”, OECD Publishing, 2005

Pigato, Miria. “Strengthening China’s and India’s Trade and Investment Ties to the Middle East and North Africa”, The World Bank Publishing, Washington DC, 2009

Pomeranz, Kenneth. „The Great Divergence: China, Europe and the Making of the Modern World Economy”,Ed. Princeton University Press, New Jersey, 2001

Reardon-Anderson, James. “The Red Star and the Crescent”, Oxford University Press, New York, 2018

Seedhouse, Erik. „The New Space Race: China vs. The United States”, Praxis Publishing, Chichester, 2010

Shahar, Meir, Weller, Robert P., „Unruly Gods: Divinity and Society in China”, University of Hawai’i Press, Honolulu, 1996

Shambaugh, David, Sandschneider, Eberhard, and Hong, Zhou. „China-Europe Relations, Perceptions, Policies and Prospects”, Ed. Routledge, Abingdon, New York, 2008

Shambaugh, David. „Power Shift: China and Asia’s New Dynamics”, University of California Press, Berkely, 2005

Shichor, Yitzhak. „The Middle East in China’s Foreign Policy, 1949-1977”, *International Studies, Ed. Cambridge University Press, New York, 1979*

Song, Ligang, Woo, Thye Wing. „China’s Dilemma: Economic Growth, The Environment and Climate Change, ANU E Press and Asia Pacific Press, Canberra, 2008

Suettinger, L., Robert. „Beyond Tiananmen, The Politics of U.S.-China Relations 1989-2000”, Brookings Institution Press, Washington, D.C., 2003

Sullivan, Lawrence R., „Historical Dictionary of the People’ s Republic of China”, Second Edition, *Historical Dictionaries of Asia, Oceania, and the Middle East,* Scarecrow Press, Inc., 2007, Lanham

Sutter, Robert. „Historical Dictionary of United States-China Relations”, *Historical Dictionaries of U.S. Diplomacy, No. 2,* Scarecrow Press, Inc., Lanham, 2006

Thaxton, Jr., Ralph. A., “Catastrophe and Contention in Rural China”, Cambridge University Press, New York, 2008

# Wang, Yin, 求是：“一带一路”填补全球发展议程的空白, 24.08.2019, [www.yidaiyilu.gov.cn](http://www.yidaiyilu.gov.cn)

Wang, Yizhou. “创造性介入：中国外交新取向”, Beijing Book Co. Inc., Beijing, 2011

Wright, Teresa. „Accepting Authoritarianism, State-Society Relations in China’s Reform Era”, Stanford University Press, Stanford, 2010

# Xue, Yuan. 中华人民共和国与各国建立外交关系日期简表(A brief summary of People Republic of China`s establishing of diplomatic relations). [www.gov.cn](http://www.gov.cn), 14.06.2017

Yang, L. Dali. „Beyond Beijing: Liberalization and the regions in China”, Routledge, London, 1997

Yu, Qipei, 2018年四季度和全年国内生产总值（GDP）初步核算结果, 22.01.2019, [www.gov.cn](http://www.gov.cn)

Zhang, Xin. “International Trade Regulation in China”, Volume 2 in the China and International Economic Law Series, Hurt Publishing, Portland, 2006

# 新华社**（***Xinhua News Agency）,* 中华人民共和国大事记（1949年10月－2009年9月）,09.10.2009, [www.gov.cn](http://www.gov.cn)

1. David Shambaugh, Eberhard Sandschneider and Zhou Hong, China-Europe Relations, p.3. [↑](#footnote-ref-1)
2. Nicola Casarini, Remaking Global Order – The evolution of Europe-China Relations and its Implications for East Asia and the United States, Introduction, p.1 [↑](#footnote-ref-2)
3. *idem* [↑](#footnote-ref-3)
4. *idem* [↑](#footnote-ref-4)
5. Ibidem, p.41 [↑](#footnote-ref-5)
6. *ibidem*, p.43 [↑](#footnote-ref-6)
7. David Shambaugh, Eberhard Sandschneider and Zhou Hong, China-Europe Relations, p.13 [↑](#footnote-ref-7)
8. *idem* [↑](#footnote-ref-8)
9. Ibidem, p.127. [↑](#footnote-ref-9)
10. Loren Brandt, Thomas G. Rawski, China’s Great Economic Transformation, p.1 [↑](#footnote-ref-10)
11. La această dată au avut loc protestele din Piaţa Tiananmen din Beijing care au culminat cu masacrarea a milioane de chinezi, deşi surse oficiale au prezentat un număr mult mai mic. [↑](#footnote-ref-11)
12. George W. Bush, cel de-al 43-lea președinte al Statelor Unite ale Americii. [↑](#footnote-ref-12)
13. <http://powerpolitics.ro/cand-america-gafeaza-china-se-repozitioneaza-strategic/> [↑](#footnote-ref-13)
14. Statele Unite şi Iran nu au relaţii diplomatice din 1980.

    <https://en.wikipedia.org/wiki/Iran%E2%80%93United_States_relations> [↑](#footnote-ref-14)
15. <https://www.xtb.com/ro/analize-de-piata/razboiul-comercial-sua-china-tot-ce-trebuie-sa-stii?utm_source=google&utm_medium=cpc&utm_campaign=s-dsa&gclid=EAIaIQobChMIiNPR1dSM5gIVEaWaCh1CHg8pEAAYASAAEgJRY_D_BwE> [↑](#footnote-ref-15)
16. <https://www.bursa.ro/analistii-preconizeaza-razboiul-comercial-sua-china-va-tine-cel-putin-pana-in-2021-40368737> [↑](#footnote-ref-16)
17. <http://powerpolitics.ro/cand-america-gafeaza-china-se-repozitioneaza-strategic/> [↑](#footnote-ref-17)
18. <http://powerpolitics.ro/cand-america-gafeaza-china-se-repozitioneaza-strategic/> [↑](#footnote-ref-18)
19. Morita, Ken. Chen, Yun. *Transition, Regional Development and Globalization.*, *China and Central Europe*, World Scientific Publishing Co., 2010 [↑](#footnote-ref-19)
20. Idem [↑](#footnote-ref-20)
21. Niv, Horesh, ‘China’s Presence in the Middle East: The Implications of the One Belt, One Road Iniatiative’, 2018, p.1 [↑](#footnote-ref-21)
22. Nicola Casarini, Remaking Global Order – The evolution of Europe-China Relations and its Implications for East Asia and the United States, Introduction, p.1. [↑](#footnote-ref-22)